# A koprulu szektor idővonala

**Kb. i. sz. 1500** – Egy csoport szakadárt száműznek a protossok szülővilágáról, az Aiurról, mert nem hajlandóak csatlakozni a Khalához, ehhez az egész fajukat egyetlen közös tudatba tömörítő telepatikus hálózathoz. A sötét templomosoknak nevezett szakadárok levágták a koponyájukból sarjadó idegvégződést, hogy örökre megszakítsák a kapcsolatot a Khalával.

**2231** – A Föld kormánya négy világhajót – az Argót, a Sarengót, a Reagent és a Nagglfart – indít útnak, hogy kolonizálja a közeli naprendszerekben feltérképezett, barátságos klímájú bolygókat. Utasok tízezreit helyezik sztázisba az egy esztendőre tervezett utazás idejére.

**2232** – A világhajók összekapcsolt navigációs rendszere meghibásodik, a hajók vakon, irányítás nélkül sodródnak a világűrben.

**2259** – A térgörbítő hajtóművek végül tönkremennek, és a hajók a világegyetem egy eddig ismeretlen régiójában kényszerleszállást hajtanak végre három planétán – az Umoján, a Tarsonison, és a Mórián.

**2323** – A Tarsonison megalakul a Terrán Konföderáció.

**2475** – A Moria mamutcégei fuzionálnak, és létrehozzák a Kel-Moriai Kombinátot, hogy az szálljon szembe a Konföderáció agresszív terjeszkedésével.

**2485** – A Konföderáció és a Kel-Moriai Kombinát közti feszültség nyílt háborúba torkollik, ami később Céhháborúk néven vonul be a történelembe.

**2489** - A céhháborúk a Konföderáció győzelmével végződnek.

**2489** - Az umojai kolóniák Umojai Protekturátus néven katonai koalícióra lépnek, hogy továbbra is független maradhassanak a zsarnoki Konföderációtól.

**2489** – Miután Angus Mengsk szenátor politikai nézetkülönbségek miatt leköszön posztjáról, és hátat fordít a Konföderációt vezető csoportoknak, őt és családját brutálisan meggyilkolják. Egyetlen életben maradt gyermeke, Arcturus lázadást szít a Konföderáció ellen szülővilágán, a Korhal IV-en.

**2491** – A Konföderáció atombombákkal tizedeli meg a Korhal IV lakosságát. Arcturus Mengsk gerillaháborúba kezd a Konföderáció ellen.

**2491** – Mengsk erői, a Korhal Fiai foglyul ejtik Sarah Kerrigan Szellemet, a Konföderáció titkosügynökét, aki végül közéjük áll.

* Itt kezdődik a Starcraft játszott története -

**2499** – *Első kapcsolatfelvétel*

* A zerg, egy eddig ismeretlen faj lerohanja Mar Sara és Chau Sara bolygókat. Nem sokkal ezután egy másik ismeretlen faj, a protossok felperzselik Chau Sarát, elpusztítva rajta minden életet.
* Jim Raynor rendőrbíró, aki korábba a Mar Sarán vezette a zergek elleni harcot, hátat fordít a Konföderációnak, és csatlakozik a Korhal fiaihoz.

**2500** – *A Domínium születése*

* Arcturus Mengsk a Konföderáció saját, kísérleti technológiáját felhasználva annak központi világára, a Tarsonisra csalja a zergeket. A bolygó teljesen megsemmisül. Az akció során Mengsk az egyik leghűségesebb emberét, Sarah Kerrigant is hátrahagyja meghalni. Ennek hatására Jim Raynor kilép a Korhal Fiai közül.
* Kerrigant – erről az emberek mit sem tudnak – a zergek csupán foglyul ejtik, de nem ölik meg.
* Mengsk egy új birodalom, a Dominium uralkodójának kiáltja ki magát, és a zászlaja alá gyűjti a Konföderáció megtépázott erőit.
* A zergek az Aiurt, a protossok szülővilágát is lerohanják, ám eközben a Raj vezére, a Legfelsőbb Tudat is elpusztul.

**2500** – *Új konfliktus*

* Az egyesült Földi Direktorátus expedíciós flottája megérkezik a Koprulu szektorba, és azonnal uralma alá akarja vonni az emberlakta világokat.
* A Legfelsőbb tudat halálával a zergektől megfertőzött Kerrigan ragadja magához a Raj fölötti hatalmat. Egy rövid ideig még a protossokkal és az emberekkel is hajlandó szövetkezni a Direktorátus ellen. Miután azonban megszilárdítja hatalmát a Raj élén, szembefordul eddigi szövetségeseivel. A domínium, a Direktorátus és a protossok egyesített csapásmérő erői megtámadják Kerrigan chari erődjét, de végül vereséget szenvednek.
* A Direktorátus erőinek maradéka szétszóródik, s végül egyetlen hajójuk sem tér vissza a Földre.
* Itt ér véget a Starcraft – Brood war és kezdődik a Starcraft 2 – Wings of liberty -

**2502** – a Domínium hírszerzői jelentik, hogy Artanis, egy fiatal protoss katonai vezető állt az Aiurról menekült fajtársai és a sötét templomosok élére.

**2504** – Polgárháború

* Jim Raynor mind több Domínium-ellenes cselekedetet hajt végre. Titokban Mengsk császár fia, Valerian is támogatja.
* Ismét zerg támadás éri a Domíniumot.
* Arcturus Mengsk császár kegyetlen túlkapásai egy polgári engedetlenségi mozgalom létrejöttéhez vezetnek, ami aztán az egész domíniumon végigsöpör.
* A Valerian Mengsk és Horace Warfield tábornok által vezetett seregek – Jim Raynor erőinek támogatásával – meghódítják a Char bolygót, ahol sikerül elfogniuk Sarah Kerrigant.
* Itt keződik a Heart of the Swarm -

**2505** – *A Raj visszatérése*

* Arcturus Mengsk támadást indít fia, Valerian – az umojai felséterületen található – főhadiszállása ellen. Jim Raynor fogságba esik, Sarah Kerrigan azonban elmenekül.
* Mengsk császár kihirdeti a zergek legyőzését, és kegyetlen, elnyomó rezsimet vezet be, hogy vérbe fojtsa a polgári engedetlenségi mozgalmat.
* Kerrigan visszaszerzi a Raj feletti uralmát.
* A zergek lerohanják Korhalt, egészen a császári palotáig jutnak, és végeznek Arcturus Mengskkel.
* Valerian Mengsk lesz a Domínium vezetője. Esküvel fogadja, hogy megreformálja a kormányt, és békét teremt az egész Koprulu szektorban.
* Itt kezdődik a Legacy of the Void -

**2506** – *Háború Ámonnal*

* A protossok Arany Armadája támadást indít, hogy visszaszerezze a zergektől Aiurt. Az invázió során a protossok azzal szembesülnek, hogy a zergek immáron Ámon, a szakadár xel’naga rabszolgái. Ámon magát a Khalát is megfertőzi, s a pszionikus hálón keresztül uralkodik minden protoss felett. Zeratul, a sötét templomos elmetszi Artanis Hierarcha idegfonatát, megszüntetve ezzel a közte és a Khala közötti kapcsolatot. Artanis így lehetőséget kap, hogy megszökjön Ámon fogságából, ám Zeratul életét veszti a mentőakció közben.
* Artanis igyekszik minél több protosst felszabadítani, majd csatlakoznak az életben maradt sötét templomosokhoz, és együtt menekülnek el Aiurról Adun Lándzsáján.
* Aranis és követői egészen az Ulnarig zarándokolnak, hogy megtudják, mi lett a xel’nagák sorsa, akik egykor a protossok mentorai és tanítói voltak. Itt hallják meg, hogy Ámon kivételével mind meghaltak. Artanis itt szerez tudomást Ámon tervéről, aki a protossok és a Legfelsőbb Tudat maradványainak segítségével kíván új hordozótestet teremteni magának. Ha sikerrel jár, minden élet megszűnik a világegyetemben.
* Egy ősi xel’naga-relikvia, a Kulcskő segítségével Artani kiűzi Ámont a Khalából, és az eddig rabságban élő protossok mind lemetszik az idegfonatukat, hogy így biztosítsák a szabadságokat. Artanis és seregei visszafoglalják Aiurt, Ámont pedig a Semmibe száműzik.

**2508** – *Utóhatás*

* Kerrigan, Jim Raynor, Artanis, Zagara a falkaanya, és egyesített erőik belépnek a Semmibe, hogy egyszer s mindenkorra leszámoljanak Ámonnal. Kerrigan magába szívja a xel’naga maradék erejét, s közben maga is xel’nagává válik. Zagarára bízza a Raj vezetését, majd a szövetségesei segítségével elpusztítja Ámont, s hamarosan maga is eltűnik. Nem sokkal a csata után Raynornak is nyoma vész.
* Az emberek, protossok, és zergek ellenségeskedése véget ér.
* Valerian Mengsk nyílt választásokat ír ki a Domíniumban.
* Zagara uralma alá vonja a Char közelében található csillagrendszert, hogy legyen hol letelepednie a zergeknek.